
1.pielikums
TEHNISKĀ SPECIFIKĀCIJA
1. Pasūtītājs – Nodrošinājuma valsts aģentūra, reģ.Nr. 90009112024, Čiekurkalna 1.līnija 1, k-2, Rīga, LV-1026, +371 67829084, pasts@agentura.iem.gov.lv
2. Objekts – Valsts ugunsdzēsības un glābšanas dienesta  (turpmāk – VUGD) ēkas  katlu telpa (turpmāk – Objekts)

2.1.   Būvniecības vieta – Skolas ielā 17, Bauskā, Bauskas novads

2.2.   Īpašuma kadastra numurs –  4001 001 0223 001

2.3.   Būvniecības veids – pārbūve

2.4.   Kopējais Būvdarbu veikšanas ilgums – ne ilgāk kā 5 (mēneši ) 
2.5.   Būvdarbu uzsākšana Objektā - pēc apkures sezonas beigām, bet ne  vēlāk kā 2027. gada 5. maijā 
2.6.   Būves grupa – 2. grupa
2.7.   Objekta lietotājs – VUGD
3. Darbu uzdevums un apjomi:
3.1. Bauskas būvvaldē saskaņotais, SIA "SILTUMTEHSERVIS”  Reģ.Nr. 42402005862, izstrādātais projekts “Katlu telpas pārbūve un gāzes apkures pieslēgšana ēkā Skolas ielā 17, Bauskā, Bauskas novads”  (turpmāk – Būvprojekts).

4. Prasības materiāliem, izstrādājumiem un aprīkojumam 

4.1. Izpildītājam būvdarbu apjomu saraksta vienību cenās jāiekļauj visi darbi, materiāli un mehānismi, lai izpildītu projekta un tehniskā specifikācijā noteiktam atbilstoši būvdarbu apjomu definīcijai -visus objekta izbūvei nepieciešamos būvdarbus, to vadību, organizēšanu, materiālu un iekārtu piegādi, iestrādi, būvobjekta apsargāšanu, sakārtošanu un nodošanu ekspluatācijā (normatīvajos aktos noteiktajā kārtībā konkrētajā gadījumā – būvvaldes atzīme par būvdarbu pabeigšanu), izpilddokumentācijas un citas dokumentācijas sagatavošanu un citas darbības, kuras ir vajadzīgas pilnīgai būvdarbu veikšanai un Līguma noteikumu izpildei;

4.2. Saskaņā ar Ministru kabineta 2017.gada 3.maija noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””, jebkuras papildu izmaksas, kuras saistītas ar būvlaukuma iekārtošanu, uzturēšanu, būvdarbu organizēšanu, vadīšanu, darba aizsardzību un apdrošināšanu un citas ar būvdarbu realizāciju saistītas izmaksas, iekļaujamas virsizdevumu pozīcijā;

4.3. Visas norādes iepirkuma procedūras dokumentācijā iekļautajās specifikācijās uz konkrētu izstrādājumu vai materiālu, tā tirdzniecības marku vai izcelsmi raksturo šim materiālam vai izstrādājumam izvirzīto prasību līmeni. Izpildītājam ir tiesības piedāvāt ekvivalentus izstrādājumus un materiālus, ja tas nav pretrunā ar Būvprojektā noteiktajiem tehniskajiem risinājumiem. Izvēloties ekvivalentu materiālu vai izstrādājumu, tas ir skaidri jānorāda tāmes attiecīgajā pozīcijā un rindā;
4.4. Darbu apjomu sarakstā norādīto darbu izpilde, izstrādājumu iebūvēšana un montāža ietver pilnu darba ciklu līdz attiecīgās detaļas, mezgla, izstrādājuma vai sistēmas gatavībai pilnīgai ekspluatācijai, ietverot visus materiālus un izstrādājumus, kas tehnoloģiski nepieciešami drošai ekspluatācijai atbilstoši normatīvo aktu prasībām;

4.5. Visiem izmantotajiem materiāliem ir jābūt Eiropas Savienības sertificētiem vai atbilstoši deklarētiem, un jāatbilst Ministru kabineta 2015.gada 30.jūnija noteikumu Nr.333 „Noteikumi par Latvijas būvnormatīvu LBN 201-15 „Būvju ugunsdrošība”” prasībām;
4.6. Būvdarbos izmantojami tikai tādas kvalitātes būvizstrādājumi (gan reglamentētās, gan nereglamentētās sfēras), kas nav zemāka kā prasīts Būvprojektā. Attiecībā uz jautājumiem, kuriem kvalitātes prasības nav noteiktas Būvprojektā, kvalitātei ir jāatbilst vismaz spēkā esošo normatīvo aktu prasībām, labas būvniecības prakses vadlīnijām vai, ja tādu nav, vispārpieņemtiem standartiem. Izpildītājam ir pienākums nodrošināt, lai tiktu iebūvēti tikai atbilstoši būvizstrādājumi, materiāli u.c.

5. Prasības darbu veikšanai, uzraudzībai un pieņemšanai

5.1. Izpildītājs uzņemas risku par visiem darbiem, kas ir vajadzīgi Darbu pienācīgai izpildei, piemēram, par konstatēto defektu novēršanu, labošanu, par būvdarbiem piedāvāto būvizstrādājumu, materiālu, iekārtu atbilstību prasībām, par citiem darbiem un to izmaksām, kas izriet no Līguma arī tad, ja tās nav tieši norādītas Līgumā vai Būvprojektā, bet ir nepieciešamas Līguma pilnīgai izpildei Iepirkumā paredzētajā apjomā;
5.2. Izpildītājam ir pienākums savlaicīgi, pirms Darbu uzsākšanas, pārbaudīt visas Būvprojekta dokumentācijas pareizību un neatbilstību gadījumā nekavējoties paziņot par to Pasūtītājam;

5.3. Izpildītājam, pēc līguma abpusējas parakstīšanas un visu nepieciešamo dokumentu saņemšanas no Pasūtītāja, BIS-sistēmā jāiesniedz visi nepieciešamie dokumenti, lai saņemtu atzīmi par būvdarbu uzsākšanas nosacījumu izpildi.
5.4. Darbi objektā var tikt uzsākti tikai pēc  Objekta būvlaukuma nodošanas  pieņemšanas akta abpusējas parakstīšanas;

5.5. Pirms Darbu uzsākšanas, Izpildītājs atbilstoši Ministru kabineta 2014.gada 2.septembra noteikumiem Nr.529 „Ēku būvnoteikumi” un Ministru kabineta 2003.gada 25.februāra noteikumiem Nr.92 „Darba aizsardzības prasības, veicot būvdarbus” izstrādā detalizētu Darbu veikšanas projektu un darba aizsardzības plānu un saskaņo tos ar Pasūtītāju un būvuzraugu;

5.6. Būvdarbu uzraudzību veic Pasūtītāja nolīgtā būvuzraudzības juridiskā persona. 
5.7. Kalendārajā mēnesī veikto Darbu pieņemšanu un noformēšanu apliecina ar Darbu izpildes aktiem (forma Nr.2 un forma Nr.3), ko paraksta Izpildītājs, būvuzraugs, atbildīgie Pasūtītāja pārstāvji;

5.8. Pabeidzot Darbus, Izpildītājs sagatavo visu izpilddokumentāciju (t.sk. segto darbu pieņemšanas aktus, tehniskās atskaites, iekārtu pases);

5.9. Izpildītājs ir atbildīgs par precīzu Darbu tehnoloģijas izvēli, saderīgu materiālu, darbarīku un mehānismu pielietošanu, kā arī par izpildāmo Darbu apjomu uzmērīšanu uzdevuma veikšanai. Jebkuru neprecizitāti Izpildītājs labo par saviem līdzekļiem;

5.10. Būvprojektā neatzīmēto tehnoloģisko risinājumu izvēle, iebūvējamo būvizstrādājumu izvēle Izpildītājam vienmēr ir iepriekš rakstiski jāsaskaņo ar būvuzraugu un Pasūtītāja atbildīgo personu;

5.11. Izpildītāja vainas dēļ Darbu rezultātā Objektam nodarītos bojājumus un zaudējumus, Izpildītājam jānovērš par saviem līdzekļiem;

5.12. Darbi jāorganizē tā, lai tie pēc iespējas mazāk traucētu Objekta lietotāja un apkārtējo namu iedzīvotāju ikdienas sadzīvi un uzņēmumu darbu;

5.13. Izpildītājs Objektā, izpildot Līgumā noteiktos Darbus, ievēro darba drošības tehnikas noteikumus un ugunsdrošības prasības, kā arī Latvijas Republikas normatīvos aktus un tehniskos standartus;
5.14. Izpildītajam būvdarbu laikā  ir pienākums nodrošināt savlaicīgu sadarbību ar dabasgāzes sadales sistēmas operatoru visā iekšējo gāzesvadu sistēmas izbūves, pārbūves vai atjaunošanas procesā.
5.15. Izpildītājam ir pienākums līguma izpildē ievērot Latvijas Republikas 2002.gada 1.janvāra likumā „Darba aizsardzības likums” un Ministru kabineta 2003.gada 23.februāra noteikumos Nr.92 „Darba aizsardzības prasības, veicot būvdarbus” noteiktās prasības;

5.16. Izpildītājs Objektā uzstāda būvtāfeli saskaņā ar Ministru kabineta 2014.gada 2.septembra noteikumos Nr.529 “Ēku būvnoteikumi” noteikto, iepriekš saskaņojot būvtāfeles vizuālo izskatu un uzstādīšanas vietu ar Pasūtītāju;

5.17. Izdevumus par elektroenerģiju, ūdeni, kanalizāciju un citiem izmantotajiem komunālajiem pakalpojumiem Darbu veikšanas laikā sedz Izpildītājs, saskaņā ar Objektā uzstādītajiem ūdens patēriņa un elektroenerģijas patēriņa skaitītāju rādījumiem. Skaitītāju uzstādīšanas izmaksas Izpildītājs iekļauj veicamo darbu izmaksās;

5.18. Pēc Darbu beigšanas Izpildītājam jānovērš visi bojājumi, t.sk. Objekta teritorijas labiekārtojuma bojājumi, kas radušies Darbu veikšanas gaitā Izpildītāja vainas dēļ;

5.19. Veicot būvdarbus (kā arī demontāžas darbus), Izpildītājs būvgružus izved no Objekta un utilizē būvgružiem paredzētā atkritumu poligonā, kā arī nodrošina, ka trokšņu un putekļu izdalīšanās tiek samazināta līdz minimumam;

5.20. Būvdarbi tiek uzsākti ne vēlāk kā 2027.gada 5.maijā un Izpildītājs nodrošina Būvdarbu izpildi un nodošanu Pasūtītāja piecu mēnešu laika pēc būvlaukuma nodošanas pieņemšanas akta parakstīšanas. 
5.21. Pieslēguma izmaksas sedz pasūtītājs. 

6. Būvdarbu izmaiņu dokumentēšana un izpilddokumentācijas noformēšana:

6.1. Visa veida informācija, dokumenti, materiālu deklarācijas, sertifikātus un visus nepieciešamos atzinumus utt. Izpildītājam jāizstrādā un jāsaskaņo ar būvuzraugu, autoruzraugu un jāiesniedz savlaicīgi, tā, lai to iesniegšana nekavētu Darbu izpildi paredzētajā termiņā;
6.2. Izpildītājam ir jāiesniedz segto darbu akti par veiktajiem darbiem (t.sk. segto darbu dokumentēšana ar fotogrāfijām) un ekspluatācijas apraksti grafiskā formātā. Materiāliem, kuri sagatavoti papīra formātā, iesniedzama arī kopija elektroniskā formātā. Izpildītājs nedrīkst publiskot, pavairot un izplatīt Objekta fotouzņēmumus bez Pasūtītāja piekrišanas.
7. Būvdarbu garantijas termiņš - Izpildītājam veiktajiem būvdarbiem jāparedz garantijas termiņš, kas nav mazāks kā 2 (divi) gadi pēc būvdarbu pieņemšanas ekspluatācijā. 
8. Pēc Darbu izpildes beigām Izpildītājs iesniedz šādu izpilddokumentāciju:

8.1. izpilddokumentācijas kopsavilkuma saraksts;

8.2. segto būvdarbu pieņemšanas akti;

8.3. būvizstrādājumu atbilstību apliecinoši dokumenti, t.i., atbilstības dokumentācija, ekspluatācijas īpašību deklarācijas un sertifikāti (iesniedzami arī oriģinālvalodā), kas atbilst Ministru kabineta 2014.gada 25.marta noteikumu Nr.156 „Būvizstrādājumu tirgus uzraudzības kārtība” prasībām;

8.4. materiālu un iekārtu garantiju apliecinājumi un tehniskās pases (ja attiecināms).
8.5.   inženierkomunikāciju izpildshēmas;
8.6.  Elektromērijumu izpildshēmas;

8.7. Izpilddokumentācija, atbistoši Latvijas standartam LVS1081:2026 “Dabasgāzes sistēmas ar maksimālo darba spiedienu līdz 1,6 MPa (16 bar) pieņemšana gatavībai ekspluatācijā”

